text: [{"text_idx": "#000000", "text": "U\u0301tt\u00f8ka hevur i\u0301 kv\u00f8ld veri\u00f0 til U21 landsli\u00f0i\u00f0 hja\u0301 monnum. Ho\u0301purin vi\u00f0 teimum ungu monnunum bleiv u\u0301ttikin i\u0301 kv\u00f8ld til hetta landsli\u00f0i\u00f0, sum hevur sta\u00f0i\u00f0 seg sera v\u00e6l seinastu ti\u0301\u00f0ina vi\u00f0 go\u0301\u00f0um u\u0301rslitum a\u0301 heimav\u00f8lli eins og a\u0301 u\u0301tiv\u00f8lli."}, {"text_idx": "#000001", "text": "Naka\u00f0 sum kann gera okkum her i\u0301 TB gla\u00f0 er, at tri\u0301ggir av ungu monnunum eru tv\u00f8ramenn, harav tveir nu\u0301verandi TB leikarir, Ro\u0301gvi Joensen og Poul Ingason. Hin tv\u00f8rama\u00f0urin er Gilli S\u00f8rensen, sum hevur leikt mong av si\u0301num a\u0301rum i\u0301 sv\u00f8rt hvi\u0301tu troyggjuni. I\u0301 fj\u00f8r var Gilli vi\u00f0 til at tryggja TB verandi pla\u0301ss i\u0301 Effodeildini og eftir summarste\u00f0gin valdi hann si\u0301\u00f0ani at fara nor\u00f0ur um Su\u00f0uroyarfj\u00f8r\u00f0in og royna eydnuna i\u0301 B36."}, {"text_idx": "#000002", "text": "Ro\u0301gvi og Poul eru tveir av teimum ungu monnunum, sum hava tiki\u00f0 a\u0301byrgd i\u0301 a\u0301r a\u0301 besta li\u00f0num hja\u0301 TB. Onki er at ivast i\u0301, at hesir ba\u0301\u00f0ir hava sto\u0301ra framti\u0301\u00f0 frammanfyri s\u00e6r. Poul hevur fingi\u00f0 sto\u0301ra uppga\u0301vu at r\u00f8kja a\u0301 besta li\u00f0num hja\u0301 TB i\u0301 a\u0301r, ti\u0301 hann er so at siga einasti a\u0301loypari i\u0301 Effoho\u0301pinum \u2013 higartil hevur ta\u00f0 eydnast honum v\u00e6l og er hann tann, i\u00f0 hevur skoti\u00f0 flest ma\u0301l fyri okkum i\u0301 a\u0301r, fimm ma\u0301l eru ta\u00f0 blivin til i\u0301 Effodeildini."}, {"text_idx": "#000003", "text": "Ro\u0301gvi Joensen, 19 a\u0301ra gamli fro\u00f0bingurin, hevur i\u0301 a\u0301r fingi\u00f0 a\u0301lagt eitt sto\u0301rt a\u0301lit vi\u00f0 ta\u00f0, at hann hevur fingi\u00f0 li\u00f0skiparabandi fra\u0301 veteraninum O\u0301la Johannesen. At yvirtaka ta\u00f0 fra\u0301 O\u0301la er ongin l\u00f8tt uppga\u0301va at r\u00f8kja, men hetta hevur ikki nerva\u00f0 unga talentinum, sum eisini hevur skoti\u00f0 ma\u0301l i\u0301 sv\u00f8rt hvi\u0301tu troyggjuni i\u0301 a\u0301r \u2013 ta\u00f0 eina ma\u0301li\u00f0 var\u00f0 skoti\u00f0 mo\u0301ti EB/Streymi i\u0301 einum dysti har ta\u00f0 enn eina fer\u00f0 eydna\u00f0ist okkara monnum at fa\u0301a stig vi\u00f0 fra\u0301 Marga\u0301ir."}, {"text_idx": "#000004", "text": "U21 landsli\u00f0i\u00f0 skal m\u00f8ta Rumenia heima 7. juni og Montenegro u\u0301ti 11. juni."}, {"text_idx": "#000005", "text": "Vit ynskja teimum trimum go\u0301\u00f0a eydnu vi\u00f0 U21 landsli\u00f0num og ta\u00f0 er uttan iva tykkum fult uppibori\u00f0!"}]